### Beslutningstema

I denne sag skal det besluttes, om der kan nedlægges et delareal af den offentlige vej Vænget i Bredebro. Delarealet er ca. 90 m2 og ligger for enden af boligvejen Vænget.

### Historik

Teknik og Miljøæudvalget besluttede den 5. oktober 2021, at administrationen kunne arbejde videre med at etablere en parkeringsforbudszone på [adresse] i Bredebro.

Teknik- og Miljøudvalget besluttede den 6. december 2021, at der arbejdes videre med salg af areal.

### Sagsfremstilling

Ejeren af ejendommen Vænget 12, 6261 Bredebro har henvendt sig til Tønder Kommune og anmodet om at erhverve en del af den offentlige vej Vænget.

Else Holm, der ønskes erhvervet, har en størrelse på ca. 90 m2 og ligger for enden af boligvejen Vænget i Bredebro. Arealet grænser ud over til ansøgerens ejendom op til to ejendomme på Vænget, nr. 4 og nr. 11.

For at Tønder Kommune kan afhænde vejarealet, er det en forudsætning at det nedlægges som offentlig vej. Herved mister ejendommen Vænget 12 sin adgang til offentlig vej. Det er derfor en forudsætning for nedlæggelse af de 90 m2 vejareal, at der tinglyses en vejret henover arealet så ejeren af Vænget 12 bevarer sin adgang til offentlig vej

Offentliggørelse/Partshøring: Plan og Byggeri igangsatte den 24. januar 2022 en nedlæggelsesprocedure for det beskrevne vejareal efter reglerne i Lov om offentlige veje.

Kommunens påtænkte beslutning om at nedlægge det beskrevne areal som offentligt vejareal har været forelagt ejerne af de ejendomme, der forventes at kunne blive berørt af beslutningen. I 8 uger har der været mulighed for at fremkomme med indsigelser og ændringsforslag til beslutningen. Fristen herfor udløb mandag den 21. marts 2022. Udover for de specifikke ejendomme har høringen været offentliggjort på [adresse] hjemmeside.

Indkomne indsigelser/bemærkninger: Inden fristens udløb er der modtaget en indsigelse imod den ønskede nedlæggelse af del af den offentlige vej Vænget. I indsigelsen er nævnt, at ejeren af nr. 11 ved en nedlæggelse af vejarealet afskæres fra muligheden for at bygge en garage i den anden ende af haven (den vestlige) og bruge den nuværende garage til andet formål.

Ændringsforslag: Ejeren af nr. 11 foreslår som alternativ ”Kan det modsatte fortov fjernes og lægges asfalt og nuværende P plads bliver græsset fjernet og der bliver lagt asfalt og P båse anlagt.”

Indsigelsen ligger som bilag.

Forvaltningen vurderer ud fra den indkomne indsigelse i hvilken det er nævnt, at "...ejeren af nr. 11 ved en nedlæggelse af vejarealet afskæres fra muligheden for at bygge en garage i den anden ende af haven (den vestlige) og bruge den nuværende garage til andet formål.", at vejen er vigtig for ejendommen.

Nedlagt vejareal

Kommunalbestyrelsen råder, såfremt veje ikke opretholdes som privat eller privat fællesvej, frit over det nedlagte vejareal.

Ledninger i nedlagt vejareal

Ejere af ledninger kan ved nedlæggelse af vejarealer kræve, at Kommunalbestyrelsen lader en ledningsdeklaration tinglyse på arealet. Ledningsejeren afholder udgifterne forbundet hermed.

Som opfølgning til den videre proces, er der 2 scenarier at vælge imellem;

1) Vejarealet nedlægges og processen fortsætter med salg for øje.

2) Vejarealet nedlægges ikke, og processen med salg for øje afsluttes og der søges andre løsninger for parkeringsudfordringerne i området - med eksempelvis zoneparkering.

### Lovgrundlag

Lov om offentlige veje.

[adresse]

### Fagchefen for Teknik og Plan indstiller,

at scenarie 1 eller 2 godkendes for en videre proces.

### Beslutning

Scenarie 1 godkendt.

Ernst Lund deltog ikke i mødet.